Амината къамел дора шен кӀантаца, цунах йоккха а еш. Деда къамеле волура цуьнца, цунах дозалла деш. Амината Ӏабдул-МуттӀелипе хаьттина хиллера: „Кхунах иштта хьекъал, кхетам, тидам болуш исбаьхьа кӀант кхуьур ву аьлла тешаш варий хьо? — аьлла. — Хьуна ма-гарра, хьуьнаре, дика могашалла а, хаза амалш а, тоьлла гӀиллакхаш а долуш, цӀена мотт буьйцуш, нийса ойлаяр долуш кӀант ву-кха хӀара“. Мухьаммадах чӀогӀа самукъадаьлла дара и шиъ. Цаьршимма дукха баркаллаш бехира Хьалиматана, цо иза дика кхиорна.